2005–2019 között a zónaversenyekről továbbjutott, illetve más eredményeik alapján kiemelt 128 versenyző mérkőzött egyenes kieséses verseny formájában a világbajnokjelöltek versenyére való továbbjutást jelentő helyekért. 2021-ben a torna létszámát 206 főre emelték. A 2005-ös világkupa versenyről 10-en jutottak tovább a 2007-es sakkvilágbajnokság világbajnokjelölti versenyének 16-os mezőnyébe; a 2007-es és a 2009-es versenyről csak a győztes; a 2011-es világkupáról hárman, míg a 2013-as sakkvilágkupa óta ketten-ketten szereztek kvalifikációt.